Տուն լճի մոտ (ֆիլմ, 2006)

«Տուն լճի մոտ» (), արգենտինացի ռեժիսոր Ալեխանդրո Ագրեստիի ֆանտաստիկ մելոդրաման, որ նկարահանվել է 2006 թվականին։ Ֆիլմը հարավկորեական «Տուն ծովի մոտ» ֆիլմի ռեմեյքն է և Ագրեստիի՝ հոլիվուդյան առաջին ֆիլմը։ 1994 թվականին Սանդրա Բուլոկն ու Կիանու Ռիվզը միասին նկարահանվել էին «Արագություն» ֆիլմում։

Սյուժե 
2006 թվականին Քեյթ Ֆորսթերը (Սանդրա Բուլոկ) փեսացուից (Դիլան Ուոլշ) բաժանվելուց հետո որոշում է թողնել լճափի տունն ու տեղափոխվել Չիկագո, որպեսզի մոտ լինի իր նոր աշխատատեղին։ Քեյթը փոստարկղում նամակ է թողնում տան հաջորդ բնակչին՝ ներողություն խնդրելով շան թաթերի՝ կամրջակի վրա մնացած հետքերի ու ձեղնահարկում մնացած փոշոտ արկղի համար։ Նամակը գտնում է Ալեքս Ուայլերը (Կիանու Ռիվզ), ով միայնակ ճարտարապետ է։ Ալեքսը չի հասկանում՝ ինչի մասին է գրված նամակում, քանզի չկային ոչ կամրջակի վրա հետքերը, ոչ էլ ձեղնահարկի փոշոտ արկղը։ Հանկարծակի հայտնվում է մի շուն ու կամրջակի վրա թողնում սև ներկի հետքեր, որով Ալեքսը նոր ներկել էր ցանկապատը։ Ալեքսը նամակ է թողնում նույն փոստարկղում, և շուտով պարզվում է, որ նրանց բաժանում է երկու տարվա ժամանակ, թեև գտնվում են նույն վայրում։

Դերերում

Փաստեր 
 Կինոնկարի աշխատանքային վերնագիրը երկար ժամանակ եղել է «Il Mare»: Ֆիլմում իտալերեն այդ բառը, որ նշանակում է «ծով», օգտագործվել է որպես այն ռեստորանի անվանում, որտեղ Ալեքսը ժամադրում է Քեյթին երկու տարի հետո։
 Սանդրա Բուլոքի հերոսուհին երկու անգամ դիտում է նույն ֆիլմը՝ Ալֆրեդ Հիչքոքի «Վատ համբավ» կինոնկարը, որում նկարահանվել են Ինգրիդ Բերգմանն ու Քերի Գրանտը։

Ծանոթագրություններ

Արտաքին հղումներ 
 The Chicago Sun Times 
 Ֆիլմի նկարահանումների մասին

2006 ֆիլմեր
Ամերիկյան մելոդրամա ֆիլմեր
Անգլերեն ֆիլմեր
Ամերիկյան ֆենտեզի ֆիլմեր
Warner Bros. ֆիլմեր
Ամերիկյան ֆիլմեր
Ամերիկյան դրամա ֆիլմեր
Ռիմեյք ֆիլմեր
Ֆիլմեր, որոնց գործողությունները տեղի են ունենում Չիկագոյում
Ամերիկյան ռոմանտիկ ֆիլմեր
Ամերիկյան ֆանտաստիկ ֆիլմեր
Ամերիկյան գիտաֆանտաստիկ ֆիլմեր
2000-ականների դրամա ֆիլմեր
Վեպերի էկրանավորումներ
2000-ականների ֆիլմեր
Չիկագոյում նկարահանված ֆիլմեր
2000-ականների ռոմանտիկ դրամա ֆիլմեր
Ամերիկյան ռիմեյք ֆիլմեր